बजरंग मैदान में होगी मुख्यमंत्री की सभा, बैठक में उलझे भाजपाई
मुख्यमंत्रीवसुंधरा राजे एवं केंद्रीय परिवहन मंत्री नितिन गडकरी के आगमन की तैयारियों को लेकर जिला भाजपा की बैठक सोमवार को सर्किट हाउस में हुई।
बैठक में तय किया गया कि मुख्यमंत्री की सभा बजरंग मैदान में होगी। इसके लिए पदाधिकारियों को जिम्मेदारी सौंपी गई। मुख्यमंत्री एवं केंद्रीय परिवहन मंत्री द्वारा मनोहरपुर-कोथून नेशनल हाइवे 11 पर फोरलेन कार्य का शिलान्यास करेंगे। शिलान्यास समारोह के लिए स्थान तय करने तथा व्यवस्थाओं के लिए हुई इस बैठक में पार्टी के लोग आपस में उलझ गए। जमवा रामगढ़, दौसा लालसोट विधान सभा क्षेत्र से गुजर रहे इस हाइवे पर ही शिलान्यास स्थल तय करना था। इसमें जमवा रामगढ़ एवं दौसा विधायक तथा लालसोट के पूर्व मंत्री के बीच चर्चा चल रही थी। दौसा विधायक शंकर शर्मा का कहना था कि सरकार आपके द्वार कार्यक्रम के तहत मुख्यमंत्री के तीन दिन प्रवास दौसा में रहा। वहीं आपका जिला आपकी सरकार में पांच मंत्रियों का कार्यक्रम तीन साल बेमिसाल का समारोह भी दौसा में ही हुआ। ऐसे में मुख्यमंत्री के दौरा का लाभ अन्य क्षेत्रों को भी मिलना चाहिए। संसदीय सचिव ओमप्रकाश हुड़ला ने कहा कि मुख्यमंत्री की सभा में कम से कम 20 हजार की भीड़ होनी चाहिए। दौसा में हुए कार्यक्रमों में अपेक्षित भीड़ नहीं जुट पाई थी। इस पर विधायक शंकर शर्मा उखड़ गए और बोले कि भीड़ किसी भी कार्यक्रम में कम नहीं रही। ये कार्यक्रम दौसा के नहीं पूरे जिले के हैं। पूर्व मंत्री वीरेंद्र मीणा ने कहा कि बोर्ड परीक्षा के कारण स्कूल मैदान पर सभा नहीं करा सकते। डिडवाना में भी जगह नहीं रही। जमवा रामगढ़ विधायक जगदीश मीणा ने कॉलेज की घोषणा कराने की मांग रखी। एक-दूसरे के पाले में गेंद डालने की नीति को देख विधायक शंकर शर्म ने दौसा में कार्यक्रम कराने की चुनौती ली। उन्होंने कार्यकर्ताओं से कार्यक्रम में अधिक से अधिक लोगों को लाने एवं सभा को सफल बनाने में जी-जान से जुटने का आह्वान किया। प्रदेश उपाध्यक्ष एवं बांदीकुई विधायक अलका सिंह एवं जिलाध्यक्ष सत्यनारायण शाहरा ने भी मुख्यमंत्री के कार्यक्रम को सफल बनाने के लिए पदाधिकारियों को जिम्मेदारी का निर्वहन करने के निर्देश दिए। महामंत्री आलोक जैन, रामविलास मरियाड़ा, राजेंद्र शर्मा, महेंद्र तिवाड़ी, दीपक जोशी, लोकेश शर्मा, प्रहलाद शास्त्री, उर्मिला जोशी, के.के. सोनी आदि ने भी विचार रखे।
बंद कमरे में हुई बैठक, आती रही शोर-शराबे की आवाज
बैठकमें गर्मागर्मी की सूरत आने से पहले ही मीडियाकर्मियों को बाहर भेजकर गेट बंद कर दिए। कार्यकर्ताओं के आपस में उलझने एवं शोर शराबे की आवाज बाहर तक आती रही। फसल कटाई के दौरान भीड़ नहीं आने के डर से नेता सभा आयोजन की जिम्मेदारी से बचते दिखाई दिए।
दौसा. मुख्यमंत्रीके आगमन की तैयारियों को लेकर सोमवार को भाजपा की बैठक हुई। बैठक को संबोधित करते विधायक शंकर शर्मा।
तैयारियां
awa_Deva hin_Deva hin_Deva hin_Deva hin_Deva awa_Deva hin_Deva